ai4bharat/Pralekha huggingface dataset:
संरक्षण मंत्रालय
फ्रांसच्या ‘बॅस्टिल डे’ पथसंचलनासाठी भारतीय सैन्यदलांचे पथक फ्रांसला रवाना
नवी दिल्ली, 6 जुलै 2023
14 जुलै हा दिवस फ्रान्सचा राष्ट्रीय दिवस  म्हणून साजरा केला जातो. फ्रेंच राज्यक्रांतीच्या काळात, 1789 मध्ये याच दिवशी, बॅस्टिलपासून, या क्रांतीची ठिणगी पेटली होती. या वर्षी बॅस्टिल डे च्या कार्यक्रमाला, पंतप्रधान नरेंद्र मोदी यांना सन्माननीय अतिथी म्हणून निमंत्रण देण्यात आले आहे. यावेळी होणाऱ्या पथसंचलनात, भारतीय सैन्यदलाच्या तिन्ही सेवांच्या 269 जवानांचे पथक फ्रांसच्या सैन्यासोबत सहभागी होणार आहेत. त्यासाठीच हे पथक आज फ्रांसला रवाना झाले.
भारतीय सैनिकांनी पहिल्या आणि दुसऱ्या महायुद्धात आपले शौर्य जगाला दाखवले होते, या पराक्रमासाठी भारतीय सैनिकांना अनेक शौर्य पुरस्कारही प्रदान करण्यात आले आहेत.
यावर्षी दोन्ही देशांच्या राजनैतिक भागीदारीला 25 वर्षे पूर्ण होत आहेत. याचे औचित्य साधून,दोन्ही देशांचे सैन्य संयुक्त सरावात भाग घेणार असून आपल्या अनुभवांचे आदानप्रदान करणार आहेत. गेल्या काही वर्षांत भारत आणि फ्रान्स विश्वसनीय संरक्षण भागीदारही बनले आहेत.
कॅप्टन अमन जगताप 77 मार्चिंग जवान आणि बँडचे 38 सदस्य असलेल्या भारतीय लष्कराच्या तुकडीचे नेतृत्व करत आहे. भारतीय नौदलाच्या तुकडीचे नेतृत्व कमांडर व्रत बघेल तर भारतीय हवाई दलाच्या तुकडीचे नेतृत्व स्क्वॉड्रन लीडर सिंधू रेड्डी करत आहेत. भारतीय हवाई दलाची राफेल लढाऊ विमाने देखील पथसंचलनादरम्यान फ्लाय पास्टचा भाग बनतील.
S.Bedekar/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
मंत्रिमंडळ
त्रिपुरातील आगरतळा विमानतळाचे महाराजा वीर विक्रम माणिक्य किशोर विमानतळ असे नामकरण करायला मंत्रिमंडळाची मंजुरी
(नवी दिल्ली, 4 जुलै 2018
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने त्रिपुरातील आगरतळा विमानतळाचे महाराजा वीर विक्रम माणिक्य किशोर विमानतळ, आगरतळा असे नामकरण करायला मंजुरी दिली आहे. त्रिपुरातील जनतेकडून प्रदीर्घ काळ होत असलेली मागणी लक्षात घेऊन तसेच महाराजा वीर विक्रम माणिक्य किशोर यांना त्रिपुरा सरकारची आदरांजली म्हणून हा निर्णय घेण्यात आला.
S.Tupe/S.Kane/P.Kor
युवा व्यवहार आणि क्रीडा मंत्रालय
भारताचे राष्ट्रपती रामनाथ कोविंद यांच्या हस्ते 24 सप्टेंबर 2020 नाव राष्ट्रीय सेवा योजना  पुरस्कार 2018 -19 प्रदान होतील
नवी दिल्ली, 22 सप्टेंबर 2020
राष्ट्रपती रामनाथ कोविंद हे 24 सप्टेंबर 2020 ला राष्ट्रपती भवन, नवी दिल्ली येथे आभासी पद्धतीने राष्ट्रीय सेवा योजना पुरस्कार  2018-19 प्रदान करतील.
केंद्रीय युवक कल्याण आणि क्रीडामंत्री किरण रिजिजू विज्ञान भवन , नवी दिल्ली येथून कार्यक्रमात उपस्थिती नोंदवतील.
विद्यापीठ /+2 आयोग, राष्ट्रीय सेवा योजना तुकड्या आणि त्यांचे कार्यक्रम अधिकारी व राष्ट्रीय सेवा योजना स्वयंसेवक यासारख्या तीन विभिन्न प्रकारात 42 बक्षीसपात्र उमेदवारांना राष्ट्रीय सेवा योजना 2018 -19 चे पुरस्कार प्रदान केले जातील.
केंद्रीय युवक कल्याण आणि क्रीडा मंत्रालय दरवर्षी विद्यापीठ /+2 आयोग, वरिष्ठ माध्यमिक, राष्ट्रीय सेवा योजना तुकड्या आणि त्यांचे कार्यक्रम अधिकारी व राष्ट्रीय सेवा योजना स्वयंसेवक यांच्यामधील असामान्य कार्याचा सन्मान करण्यासाठी आणि त्याद्वारे राष्ट्रीय सेवा योजनेचा देशभर प्रसार करण्यासाठी दिले जातात. सध्या राष्ट्रीय सेवा योजनेचे देशभरात 40 लाख स्वयंसेवक आहेत.
राष्ट्रीय सेवा योजना ही मध्यवर्ती योजना असून स्वयंस्फूर्त सामाजिक कार्यातून युवा विद्यार्थ्यांचे व्यक्तिमत्व आणि चारित्र्य घडवण्याच्या प्राथमिक हेतूने 1969 ला सुरू करण्यात आली. राष्ट्रीय सेवा योजना सुरू करण्यामागे महात्मा गांधीजींच्या आदर्श कल्पनांची प्रेरणा होती. नेमके वर्णन करायचे झाले तर राष्ट्रीय सेवा योजनेचे सूत्र म्हणजे 'माझ्या आधी आपण' , हिंदीत 'स्वयं से पहले आप' हे होते.
राष्ट्रीय सेवा योजनेचे स्वयंसेवक सामाजिक संदर्भातील बाबींवर काम करतात. नियमित आणि विशेष शिबिरांमधून समाजाच्या गरजांनुसार सतत स्वतःला विकसित करतात. यामध्ये 1) साक्षरता आणि शिक्षण 2) आरोग्य, कुटुंब कल्याण आणि पोषण 3) पर्यावरण रक्षण 4) सामाजिक सेवेचे कार्यक्रम 5) महिला सक्षमीकरण कार्यक्रम 6) आर्थिक विकासाशी संबंधित कार्यक्रम 7)नैसर्गिक संकटाच्या वेळी सुटका आणि देखभाल, या बाबींचा समावेश होतो.B.Gokhale/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
आरोग्य आणि कुटुंब कल्याण मंत्रालय
कोविड-19 ची ताजी स्थिती
सक्रीय रूग्णांच्या तुलनेत बरे झालेल्या रुग्णांच्या संख्येत झपाट्याने वाढ
कोरोनामुक्त रुग्ण आणि सक्रीय रुग्णांच्या संख्येतील तफावत 1 लाखपेक्षा अधिक
रुग्ण बरे होण्याचा दर 58.56 टक्के
प्रतिदिन चाचण्यांची संख्या 2.3 लाख नमुने चाचण्यांपर्यंत
कोविड-19 चे व्यवस्थापन, प्रतिबंध आणि नियंत्रण यासाठी केंद्र सरकार सर्व राज्ये/केंद्रशासित प्रदेशांच्या मदतीने करत असलेल्या, सुनियोजित, पूर्वदक्षता घेऊन कालबद्ध, आणि सक्रीय प्रयत्नांचे उत्साहवर्धक परिणाम दिसत आहेत.
बरे झालेले रुग्ण आणि सक्रीय रुग्णांच्या संख्येतील तफावत आता एक लाखांपेक्षा जास्त झाली आहे. आजपर्यंतच्या आकडेवारीनुसार, सक्रीय रूग्णांपेक्षा बरे झालेल्या रुग्णांची संख्या, 106,661 इतकी जास्त झाली आहे. म्हणजेच, आतापर्यंत, एकूण 3,09,712 रुग्ण कोविड-19 मधून बरे झाले आहेत. रुग्ण बरे होण्याचा दर, 58.56 टक्के इतका झाला आहे. गेल्या 24 तासांत, कोविडचे एकूण 13,832 रुग्ण बरे झाले आहेत.
सध्या देशात, 2,03,051 सक्रीय रुग्णांवर वैद्यकीय उपचार सुरु आहेत. भारतात आता कोविड च्या निदानासाठी 1036 प्रयोगशाळा आहेत. यापैकी, 749 प्रयोगशाळा सरकारी, तर 287 खाजगी क्षेत्रात आहेत.
या प्रयोगशाळांची सविस्तर माहिती पुढीलप्रमाणे :--
• रियल टाईम –RT पीसीआर आधारित चाचणी प्रयोगशाळा: 567 
• TrueNat आधारित चाचणी प्रयोगशाळा: 382 
• CBNAAT आधारित चाचणी प्रयोगशाळा: 87 
सध्या दररोज 2,00,000 नमुन्यांची चाचणी केली जात आहे. गेल्या 24 तासांत चाचण्यांची संख्या 2,31,095 पर्यंत वाढली आहे. आतापर्यंत एकूण 82,27,802 चाचण्या करण्यात आल्या आहेत.
28 जून 2020 पर्यंत,कोविड संबधित पायाभूत सुविधांमध्ये वाढ करण्यात आली असून, सध्या देशात 1055 समर्पित कोविड रुग्णालये आहेत. यात, 1,77,529 अलगीकरण खाटा, 23,168 आयसीयु खाटा आणि 78,060 ऑक्सिजन आधारित खाटा आहेत. त्याशिवाय, 2,400 समर्पित कोविड हेल्थ सेन्टर्स असून त्यात 1,40,099 अलगीकरण खाटा, 11,508 आयसीयु खाटा आणि 51,371 ऑक्सिजन आधारित खाटा कार्यरत आहेत.
त्याशिवाय, देशात 9,519 कोविड केअर सेन्टर्स आहेत, जिथे 8,34,128 खाटा उपलब्ध आहेत. केंद्र सरकारने विविध राज्ये आणि केंद्रशासित प्रदेश तसेच केंद्रीय संस्थांना 187.43 लाख N95 मास्क आणि 116.99 लाख पीपीई किट्स दिल्या आहेत.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf.
M.Chopde/R.Aghor/P.Kor
पंतप्रधान कार्यालय
पंतप्रधान 25 नोव्हेंबर 2022 रोजी लचित बारफुकन यांच्या 400 व्या जयंती वर्षाच्या समारोप समारंभाला संबोधित करणार
लचित बारफुकन हे अहोम राज्याच्या रॉयल आर्मीचे जनरल होते ज्यांनी 1671 मध्ये सराईघाटच्या लढाईत मुघलांचा पराभव केला
नवी दिल्ली, 24 नोव्हेंबर 2022
पंतप्रधान नरेंद्र मोदी 25 नोव्हेंबर 2022 रोजी म्हणजेच उद्या विज्ञान भवन, नवी दिल्ली येथे सकाळी 11 वाजता लचित बारफुकन यांच्या 400 व्या जयंती वर्षाच्या समारोप समारंभाला संबोधित करणार आहेत.
विस्मृतीत गेलेल्या नायकांचा योग्य पद्धतीने सन्मान करण्याचा पंतप्रधान नरेंद्र मोदी सतत प्रयत्न असतो . याच अनुषंगाने, आपला देश 2022 या चालू वर्षात लाचित बारफुकन यांचे 400 वे जयंती वर्ष म्हणून साजरे करत आहे. याच वर्षी फेब्रुवारीमध्ये भारताचे तत्कालीन राष्ट्रपती माननीय श्री राम नाथ कोविंद यांच्या हस्ते गुवाहाटी येथे या उत्सवाचे उद्घाटन करण्यात आले होते.
लचित बारफुकन यांचा जन्म 24 नोव्हेंबर 1622 रोजी झाला आणि मृत्यू 25 एप्रिल 1672 ला झाला. बारफुकन हे अहोम राज्याच्या रॉयल आर्मीचे जनरल होते ज्यांनी मुघलांचा पराभव केला आणि औरंगजेबाच्या नेतृत्वाखाली मुघलांच्या विस्तारत जाणाऱ्या महत्त्वाकांक्षा यशस्वीपणे रोखल्या. 1671 मध्ये झालेल्या सराईघाटच्या लढाईत लचित बारफुकन यांनी आसामी सैनिकांना प्रेरीत करून मुघलांचा पराभव केला. लचित बारफुकन आणि त्याच्या सैन्याचा शौर्यपूर्ण लढा हा आपल्या देशाच्या इतिहासात प्रतिकारात्मक श्रेणीतल्या सर्वात प्रेरणादायी लष्करी पराक्रमांपैकी एक आहे.
Jaydevi PS/S.Mohite/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
यंदाच्या 'परीक्षा पे चर्चा'साठी सूचना पाठवण्याचे पंतप्रधानांचे आवाहन
यंदाच्या 'परीक्षा पे चर्चा' संवादात्मक कार्यक्रमासाठी सगळ्यांनी विशेषतः परीक्षा योद्धे, पालक आणि शिक्षक यांनी सूचना पाठवाव्यात असे आवाहन पंप्रधान नरेंद्र मोदी यांनी केले आहे.
पंतप्रधानांनी ट्विट केले
सर्व क्षेत्रातील लोकांकडून मिळालेल्या विस्तृत सूचनांनी "परीक्षा पे चर्चा 'अधिक संस्मरणीय बनवली आहे. मी तुम्हा सर्वांना, विशेषत: #परीक्षायोद्धे, पालक आणि शिक्षकांना या वर्षाच्या संवादात्मक कार्यक्रमासाठी सूचना पाठवण्याचे आवाहन करतो. #PPC2023 innovateindia.mygov.in/ppc-2023/ "
सुक्ष्म, लघु आणि मध्यम उदयोग मंत्रालय
गेल्या 9 वर्षात एमएसएमई टूल रूम आणि प्रशिक्षण केंद्रांनी 16 लाख युवकांना दिले प्रशिक्षण, 3 लाख एमएसएमई युनिट्सना मिळाला लाभ : केंद्रीय मंत्री नारायण राणे
नवी दिल्ली, 30 ऑगस्ट 2023
देशभरात एमएसएमई मंत्रालयाद्वारे चालवल्या जाणार्या 18 टूल रूम्स आणि तंत्रज्ञान केंद्रांच्या माध्यमातून गेल्या 9 वर्षात 16 लाख युवकांना प्रशिक्षण देण्यात आले असून 3 लाखांहून अधिक एमएसएमई युनिट्सना याचा फायदा झाला आहे, अशी माहिती, केंद्रीय सूक्ष्म, लघु आणि मध्यम उद्योग मंत्री नारायण राणे यांनी आज 'राष्ट्रीय लघु उद्योग दिना'च्या निमित्ताने, ट्विटरवरुन दिली.
एमएसएमई मंत्रालयांतर्गत कार्यरत टूल रूम्स आणि तंत्रज्ञान केंद्र पंतप्रधान नरेंद्र मोदी यांचे आत्मनिर्भर भारताचे स्वप्न साकार करण्यात महत्त्वपूर्ण योगदान देत आहेत असे राणे यांनी म्हटले आहे. ही टूल रूम्स आणि तंत्रज्ञान केंद्र अत्याधुनिक उत्पादनांच्या निर्मितीमध्ये प्रत्येक टप्प्यावर सहाय्य देखील करत आहेत.
या टूल रूममध्ये आंतरराष्ट्रीय मानकांनुसार मध्यम आणि लहान आकाराच्या उपकरणांची रचना आणि निर्मिती केली जाते जी क्रीडासाहित्य, प्लास्टिक, ऑटोमोबाईल, पादत्राणे, काच, अत्तरे, फाउंड्री आणि फोर्जिंग, इलेक्ट्रॉनिक्स आणि अंतराळ क्षेत्राशी संबंधित उद्योगांमध्ये वापरली जात आहे असे राणे यांनी सांगितले. अलिकडेच प्रक्षेपित चांद्रयान-3 मोहिमेत, भुवनेश्वर टूल रूमने 437 प्रकारचे सुमारे 54,000 एरो-स्पेस संबंधित सुटे भाग तयार केले आहेत . कोरोना महामारीच्या कठीण काळात पीपीई किट, सॅनिटायझर मशिन्स, ऑक्सिजन कॉन्सन्ट्रेटरच्या देशांतर्गत गरजा पूर्ण करण्यात तसेच परदेशात त्यांची निर्यात करण्यात टूल रूमने महत्त्वाची भूमिका बजावली आहे.
देशातील एमएसएमई युनिट्सना अधिक बळकट करण्यासाठी आणखी 15 तंत्रज्ञान केंद्रे स्थापन केली जात आहेत अशी माहिती एमएसएमई मंत्री राणे यांनी ट्विटद्वारे दिली.R.Aghor/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
उपराष्ट्रपती कार्यालय
छोडो भारत चळवळीचे पूर्ण उद्दिष्ट जाणून घेण्यासाठी भारत जोडो चळवळीची आवश्यकता: उपराष्ट्रपती
ऐक्य नसल्यामुळे 1,000 वर्षे देशाची लुट, नायडू यांनी व्यक्त केले दुःख
सशक्त, भावनिकदृष्ट्या एकात्मिक भारत म्हणजे विघातक शक्तींपासून सर्वोत्कृष्ट बचाव असल्याचे उपराष्ट्रपतींचे प्रतिपादन
गरीबी, भ्रष्टाचार आणि सर्व सामाजिक दुष्कर्म दूर करण्याची प्रतिज्ञा करण्याचे नागरिकांना आवाहन
उपराष्ट्रपतींनी वाहिली स्वातंत्र्य चळवळीतील शहिदांना आदरांजली
उपराष्ट्रपती एम. व्यंकय्या नायडू यांनी सशक्त, भावनिकदृष्ट्या एकात्मिक भारत म्हणजे विघातक शक्तींपासून बचाव, आहे त्यासाठी भारत जोडण्याच्या चळवळीची आवश्यकता असल्याचे प्रतिपादन केले.
छोडो भारत चळवळीच्या 78 व्या वर्धापनदिनी, नायडू यांनी फेसबुक पोस्टच्या माध्यमातून देशावर 1000 ते 1947 दरम्यान एकतेच्या अभावामुळे झालेली परकीय आक्रमणे आणि वसाहतवादी शोषण याविषयी लिहिले आहे. एकेकाळी समृद्ध असलेल्या भारताने दीर्घकाळ सांस्कृतिक अधीनता आणि आर्थिक शोषणाच्या रुपाने मोठी किमंत चुकवली आहे, असे ते म्हणाले.
1947 मध्ये मोठ्या संघर्षाने मिळालेले स्वातंत्र्य केवळ 200 वर्षांच्या वसाहतवादाचा शेवट नव्हते तर 1000 वर्षांपासूनच्या प्रदीर्घ काळोखावरील पडदा होता, या काळात आक्रमण करणाऱ्या, व्यापारी आणि वसाहतवाद्यांनी भारतीयांमध्ये एकात्मता नसल्याचा फायदा घेतला.
उपराष्ट्रपती नायडू म्हणाले,“एकात्मतेच्या अभावामुळे दीर्घकाळापर्यंत भारताचे शोषण झाले. यापासून शिकत, सर्व भारतीयांनी आपापली सांस्कृतिक मूल्ये आणि संस्कृतींचा पाठपुरावा करताना भारतीयत्वाच्या सामायिक भावनेने बांधले जाणे आवश्यक आहे. हे राष्ट्रवादाची भावना रुजवण्यासारखे आहे. विभाजित भारताची धारणा आपल्याला अडचणीत आणणाऱ्यांसाठी सोपे लक्ष्य ठरेल. तर, सशक्त, एकत्रित आणि भावनात्मकदृष्ट्या एकात्मिक भारत आपल्यावर दुष्ट नजर ठेवणाऱ्यांपासून संरक्षण करेल.”
श्री नायडू यांनी सर्वांना समानता आणि सर्वांसाठी समान संधी मिळवून भारताला एका धाग्यात विणणे आवश्यक आहे यावर भर दिला, आणि नमूद केले की एक विभाजित आणि अप्रामाणिक समाज सर्व भारतीयांचा पूर्ण क्षमतेने विकास करु शकत नाही.
1000 वर्षांपासून देशाच्या संपत्तीवर झालेल्या परकीय आक्रमणांचा झालेला परिणाम सांगताना नायडू यांनी सोमनाथ मंदिराचा संदर्भ दिला आणि मंदिराच्या पुनर्निर्मितीसाठी 925 वर्षे लागली आणि स्वातंत्र्यप्राप्तीनंतर याचे बांधकाम पूर्ण झाले, तसेच अयोध्येतील मंदिरासाठी 500 वर्षे लागली, ज्याचा नुकताच पाच ऑगस्ट रोजी भूमीपूजन सोहळा झाला, असे सांगितले.
अर्थ मंत्रालय
नवी मुंबईच्या केंद्रीय वस्तू आणि सेवा कर आयुक्तालयाकडून 10.68 कोटी रुपयांचे बनावट इनपूट टॅक्स क्रेडीट्सचे जाळे उद्ध्वस्त, स्टील कंपनीच्या मालकाला अटक
नवी मुंबईच्या केंद्रीय वस्तू आणि सेवा कर आयुक्तालयाने 10.68 कोटी रुपयांचे बनावट इनपूट टॅक्स क्रेडीट्सचे जाळे उद्ध्वस्त केले. या प्रकरणी मेसर्स नवनीत स्टील्स  च्या संचालकाला बुधवार 2 फेब्रुवारी 2022 रोजी अटक करण्यात आली. कंपनीने 60 कोटी रुपयांच्या बनावट पावत्या तयार करून त्यावर बनावट इनपूट टॅक्स क्रेडीट्सच मिळवून त्याआधारे सरकारची आर्थिक फसवणूक केली आहे.
केंद्रीय वस्तू आणि सेवा कर आयुक्तालयाच्या हेराफेरीविरोधी पथकाच्या अधिकाऱ्यांनी या कंपनीवर चौकशी कारवाई केली. ही कंपनी अल्युमिनियम व स्टील या धातूंचा कच्चा माल व तयार मालाच्या व्यापारात आहे, असे या कंपनीच्या मालकाने जबाबात म्हटले आहे. तपासांतर्गत या करदात्याने वेगवेगळ्या अस्तित्वात नसलेल्या/खोट्या कंपन्यांकडून बनावट इनपूट टॅक्स क्रेडिट्स मिळवून त्या मंजूर करून घेतल्याचे आढळून आले. आरोपीला केंद्रीय वस्तू आणि सेवा कर कायदा-2017 च्या कलम 69  अंतर्गत अटक करण्यात आल आणि त्याच्यावर सदर कायद्याच्या कलम 132   & अन्वये गुन्हा दाखल करुन वाशी, बेलापूर येथील प्रथम वर्ग न्यायदंडाधिकाऱ्यांपुढे 03.02.2022 रोजी हजर करण्यात आले. केंद्रीय वस्तू आणि सेवा कर व केंद्रीय अबकारी कर कार्यालय, नवी मुंबईचे आयुक्त प्रभात कुमार यांनी ही माहिती दिली.
केंद्रीय वस्तू आणि सेवा कर आयुक्तालय, मुंबई यांनी फसवणूक करणारे व करचोरांविरूध्द चालवलेल्या हेराफेरीविरोधी मोहिमेचा हा एक भाग होता. अशा व्यक्ती सरकारी तिजोरीचे नुकसान करत प्रामाणिक करदात्यांना असमान स्पर्धा निर्माण करतात. या मोहिमेचा भाग म्हणून नवी मुंबई आयुक्तालयाने नुकतेच 425 कोटींची करचोरी उघडकीस आणली, 20 कोटी रुपयांची वसूली केली आणि 11 जणांना अटक केली आहे.
करचुकव्यांचा छडा लावण्यासाठी केंद्रीय वस्तू आणि सेवा कर विभाग माहिती विश्लेषणाचा उपयोग करतो. ही माहिती विश्लेषण आणि नेटवर्क विश्लेषण याआधारे मुंबई विभागाच्या केंद्रीय वस्तू आणि सेवा कर अधिकाऱ्यांनी गेल्या पाच महिन्यांमध्ये 625 करचोरी प्रकरणांचा शोध लावला आणि 5500 कोटी रुपयांची करचोरी पकडली आहे तसेच 48 जणांना अटक केली आहे. केंद्रीय वस्तू आणि सेवा कर विभाग फसवेगिरी आणि करचोरांविरुद्धची मोहिम तीव्र करणार आहे. त्यामुळे येत्या काळात प्रामाणिक करदात्यांना असमान स्पर्धेला सामोरे जावे लागणार नाही तसेच सरकारला आपल्या हक्काचा महसूल मिळेल.
विज्ञान आणि तंत्रज्ञान मंत्रालय
मास्कच्या टंचाईवर मात करण्यासाठी घरी मास्क बनवा
नवी दिल्ली, 2 एप्रिल 2020
कोविड 19 च्या प्रादुर्भावामुळे चेहऱ्यावरचा मास्क आणि हात धुवायच्या सॅनिटायझर्सची कमतरता झाली आहे. चिंताग्रस्त लोक घाबरून ताबडतोब स्वच्छतेच्या उत्पादनांच्या विशेषतः मास्क आणि हात धुवायच्या सॅनिटायझर्सच्या खरेदीकडे वळल्यामुळे अचानक मागणी वाढून टंचाई निर्माण झाली.
ग्राहकांनी फेस मास्क वापरावा अशी मागणी दुकाने आणि सेवांकडून केली जात आहे. काही दुकानांमध्ये गिऱ्हाईकांनी मास्क न वापरल्यामुळे त्यांना सेवा नाकारण्यात आली. अनेक आरोग्य तज्ञ देखील सार्वजनिक ठिकाणी फेस मास्कचा वापर करण्याची सूचना करत आहेत जेणेकरून संसर्गाचा प्रसार कमी होईल. विशेषतः दाट लोकवस्ती असलेल्या भागात राहणा-या लोकांना मास्क घालण्याची खास शिफारस करण्यात आली आहे.
परिस्थितीवर मात करण्यासाठी, केंद्र सरकारच्या प्रधान वैज्ञानिक सल्लागार कार्यालयाने मंगळवारी घरी मास्क बनवण्याविषयी पुस्तिका जारी केली आहे. यामध्ये स्वयंसेवी संस्था आणि व्यक्तीना स्वतः मास्क बनवण्यासाठी माहिती देण्यात आली असून मास्क तयार करणे, वापरणे आणि त्याचा पुन्हा उपयोग कसा करावा याबाबत सोप्या भाषेत मार्गदर्शन करण्यात आले आहे. याद्वारे देशभरात मोठ्या प्रमाणात मास्कच्या वापराला चालना मिळेल. हे मास्क बनवण्यासाठी आवश्यक सामुग्रीची सहज उपलब्धता, घरी बनवण्यास सोपे आणि वापरायला सुटसुटीत आणि पुनर्वापर हे प्रमुख निकष आहेत.
घरी बनवण्यात आलेल्या मास्कचा सार्वत्रिक वापरामुळे एन-95 आणि एन-99 मास्कची मागणी कमी होण्याची शक्यता आहे, जे प्रामुख्याने कोविड 19. शी लढणाऱ्या आरोग्य कर्मचाऱ्यांनी वापरण्यासाठी आहेत.
घरी मास्क बनवणे आणि वापरणे याबाबत सविस्तर माहितीसाठी Http://bit.ly/DIYMasksCorona यावरून पुस्तिका डाउनलोड करा.
G.Chippalkatti/S.Kane/P.Kor
(Visitor Counter : 247
संरक्षण मंत्रालय
भारतीय तटरक्षक दलाकडून 75 वा स्वातंत्र्यदिन साजरा
नवी दिल्ली, 15 ऑगस्ट 2021
भारताचा 75 वा स्वातंत्र्यदिन साजरा करत आणि लोकांमध्ये देशभक्तीचे स्फुल्लिंग चेतवण्याच्या दृष्टीने भारतीय तटरक्षक दलाने  देशभरातील वस्ती असलेल्या आणि निर्जन अशा निवडक 100 बेटांवर ध्वजारोहण केले. यापैकी 36 बेटे पश्चिम किनारपट्टीवर आहेत, तर 25 पूर्व किनाऱ्यावर आहेत. अंदमान आणि निकोबारच्या 24 बेटांवर, लक्षद्वीप आणि मिनीकॉयच्या 15 बेटांवर एकाच वेळी तिरंगा फडकवण्यात आला.
'स्वातंत्र्याचा अमृत महोत्सव' चा भाग म्हणून नागरिकांमध्ये देशभक्तीची भावना जागृत करण्यासाठी भारतीय तटरक्षक दलाने देशभरातील विविध तटरक्षक केंद्रांवर कार्यक्रमांचेही आयोजन केले होते. यामध्ये मच्छिमारांशी संवाद कार्यक्रम, वृक्षारोपण मोहीम, सायक्लेथॉन्स, वॉकेथॉन्स, निबंध स्पर्धा, चित्रकला स्पर्धा, प्रश्नमंजुषा स्पर्धा आणि दुचाकी रॅली यांचा समावेश आहे.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
संरक्षण मंत्रालय
संपूर्ण जगाला भारताच्या लष्करी ताकदीचा परिचय झाला आहे : संरक्षण मंत्री राजनाथ सिंह
शिवगिरी मठाचे नारायण गुरु यांच्या ‘उद्योगातून समृद्धी’' यावर आधारित ‘आत्मनिर्भर भारत’ बनविण्यासाठी केंद्र सरकारने केलेल्या प्रयत्नांमुळे आता संपूर्ण जगाला भारताच्या लष्करी सामर्थ्याचा चांगलाच परिचय झाला आहे, असे प्रतिपादन संरक्षण मंत्री राजनाथ सिंह यांनी आज केले. ते केरळमधील नारायण गुरू शिवगिरी मठ येथे आयोजित तीर्थदानम महोत्सवासाठी जमलेल्या संत आणि ज्येष्ठ विद्वान मंडळींसमोर बोलत होते.
संत सैनिक संकल्पनेला चालना देत राजनाथ सिंह म्हणाले की, संरक्षण मंत्री या नात्याने ते सैनिकांच्या शौर्य आणि पराक्रमाच्या बळावर देशाच्या भौगोलिक सीमा सुरक्षित करत आहेत, त्याचप्रमाणे संत सैनिक देशाच्या संस्कृतीचे रक्षण करत आहेत.
स्वावलंबन हा भारताच्या संस्कृतीचा अविभाज्य भाग आहे, असे सांगून राजनाथ सिंह पुढे म्हणाले की, नारायण गुरुजींनी आपल्या शिकवणीतून स्वावलंबनाचा हा संदेश जनमानसात पोहोचवला आणि आज शिवगिरी मठही तो अखंडपणे पुढे नेण्याचे काम करत आहे.
राष्ट्रपती कार्यालय
रक्षा बंधनाच्या पूर्वसंध्येला राष्ट्रपतींच्या शुभेच्छा
(नवी दिल्ली, 14 ऑगस्ट 2019
राष्ट्रपती रामनाथ कोविंद यांनी रक्षा बंधनाच्या पूर्वसंध्येला दिलेल्या संदेशात म्हटले आहे
‘रक्षा बंधनाच्या पवित्र प्रसंगी भारतातील आणि परदेशातील माझ्या देशबांधवांना मी शुभेच्छा देतो.
रक्षा बंधन भाऊ आणि बहिणींमधील विशेष नात्याचा उत्सव आहे. बहिणींकडून बांधली जाणारी राखी ही बहिण आणि भावामधील प्रेम, स्नेह आणि परस्पर विश्वासाचे प्रतिक आहे.
या उत्सवामुळे महिलांच्या हिताचे रक्षण आणि त्यांच्या कल्याणाप्रती आपल्या समाजाची इच्छा अधिक दृढ होवो. या सणानिमित्त आपण संकल्प करूया की आपल्या देशातील महिला आणि मुलींना अधिक सुरक्षित वाटेल.’
S.Tupe/S.Kane/P.Kor
पंतप्रधान कार्यालय
भारतीयांची सुटका करण्याबद्दल पंतप्रधानांकडून एअर इंडियाची प्रशंसा
नवी दिल्ली, 23 मार्च 2020
कोविड-19 या साथीच्या आजारामुळे परदेशी अडकून पडलेल्या भारतीयांची सुखरूप सुटका करून त्यांना मायदेशी आणण्याबद्दल पंतप्रधान नरेंद्र मोदी यांनी एअर इंडियाची प्रशंसा केली आहे.
“मानवतेने घातलेल्या सादेला आत्यंतिक धैर्याने प्रतिसाद देणाऱ्या या @airindiain तुकडीचा अभिमान वाटतो. त्यांनी केलेल्या विशेष प्रयत्नांचे देशभरातील अनेकांकडून कौतुक होत आहे. #IndiaFightsCorona” असे पंतप्रधान मोदी यांनी ट्विटर संदेशात म्हटले आहे.
B.Gokhale/J.Waishampayan/P.Malandkar
(Visitor Counter : 126
ग्राहक व्यवहार, अन्न आणि सार्वजनिक पुरवठा मंत्रालय
आयात करण्यात आलेला साठा भारतीय बाजारात येईपर्यंत केंद्र सरकार राष्ट्रीय राखीव साठयातून तूरडाळ जारी करणार; पात्र मिलधारकांना ऑनलाईन लिलावाद्वारे डाळ वितरित केली जाणार
ग्राहकांना परवडणाऱ्या दरात तूर डाळ उपलब्ध करुन देण्यासाठीचे पाऊल
भारतीय धान्य बाजारात आयातीत तूरडाळ येईपर्यंत, राष्ट्रीय राखीव साठयातून टप्पाटप्याने आणि निश्चित तूरडाळ साठा बाजारात आणण्याचा निर्णय केंद्र सरकारने घेतला आहे. ग्राहक व्यवहार अन्न आणि सार्वजनिक वितरण मंत्रालयाच्या अखत्यारीतील ग्राहक व्यवहार विभागाने नाफेड  आणि एनसीसीएफ म्हणजे राष्ट्रीय सहकार ग्राहक महासंघाला, ऑनलाईन लिलावाद्वारे पात्र मिलधारकांना तूरडाळ वितरित करण्याचे निर्देश दिले असून, याद्वारे ग्राहकांना तूरडाळ उपलब्ध होणार आहे.
ग्राहकांना रास्त दरात तूर उपलब्ध होण्याच्या निकषांवर वितरणाचे मूल्यमापन करुन, त्या आधारे लिलावासाठी तूरडाळीचे प्रमाण आणि वारंवारता निश्चित केली जाईल.
सरकारने 2 जून, 2023 रोजी, अत्यावश्यक वस्तू कायदा, 1955 लागू करून तूर आणि उडीद डाळीवर साठा मर्यादा लागू केली होती, जेणेकरून, अवैध साठेबाजी रोखता येईल आणि ग्राहकांना परवडणाऱ्या दरात डाळी उपलब्ध होऊ शकतील. या आदेशानुसार, सर्व राज्ये आणि केंद्रशासित प्रदेशांसाठी 31 ऑक्टोबर 2023 पर्यंत तूर आणि उडीद डाळीसाठी साठा मर्यादा निश्चित करण्यात आली आहे.
घाऊक विक्रेत्यांसाठी प्रत्येक डाळीबाबत वैयक्तिकरित्या लागू असलेली साठवणूक मर्यादा 200 मेट्रिक टन आहे. किरकोळ विक्रेत्यांसाठी 5 मेट्रिक टन, मोठ्या साखळी विक्रेत्यांसाठी प्रत्येक किरकोळ दुकानांमधे 5 मेट्रिक टन आणि गोदामामधे ती 200 मेट्रिक टन आहे. डाळीच्या गिरणी मालकांसाठी उत्पादनाचे शेवटचे 3 महिने किंवा वार्षिक स्थापित क्षमतेच्या 25%, यापैकी जास्त असेल ती मर्यादा असेल. या आदेशाद्वारे विभागाच्या पोर्टलवर  साठयाची स्थिती घोषित करणे संबंधितांना बंधनकारक केले आहे.
आदेशान्वये साठा मर्यादेची अंमलबजावणी आणि पोर्टलवरील साठ्याची जाहीर केलेली माहिती यावर ग्राहक व्यवहार विभाग आणि राज्य सरकारे सतत देखरेख ठेवतात.
या संदर्भात, केन्द्रीय गोदाम महामंडळ  आणि राज्य गोदाम महामंडळ  यांच्या गोदामांमध्ये विविध संस्थांनी ठेवलेला साठा आणि बाजारातील व्यापाऱ्यांनी बँकांकडे तारण ठेवलेला साठा यांची पुन्हा पडताळणी पोर्टलवर घोषित केलेल्या प्रमाणांच्या तुलनेत केली आहे.
राज्य सरकारे आपापल्या राज्यातील किमतींवर सतत लक्ष ठेवत आहेत. साठा मर्यादेचे उल्लंघन करणाऱ्यांवर कडक कारवाई करण्यासाठी नियमाप्रमाणे साठा आहे की नाही याची पडताळणी करत आहेत.
आरोग्य आणि कुटुंब कल्याण मंत्रालय
कोविड 19 विषयक अपडेट
सक्रीय रुग्णसंख्येत घट होऊन ती 23,43,152 झाली
गेल्या 24 तासात सक्रीय रुग्णसंख्येत 76,755 इतकी घट
दैनंदिन रुग्णसंख्या 1.86 लाख इतकी नोंदविण्यात आली असून ,नवे रुग्ण कमी होण्याचा कल कायम
गेल्या 44 दिवसातली सर्वात कमी दैनंदिन रुग्णसंख्या नोंदविण्यात आली
देशात आतापर्यंत एकूण 2,48,93,410 जण बरे झाले
गेल्या 24 तासात 2,59,459 जण कोरोनामुक्त
सलग 15 व्या दिवशी नव्या रुग्णांपेक्षा बरे झालेल्या रुग्णांची संख्या अधिक
बरे होण्याचा दर वाढून 90.34% वर पोहचला आहे.
साप्ताहिक पॉझिटीव्हीटी दर सध्या 10.42%
दैनंदिन पॉझिटीव्हीटी दर 9.00% असून सलग चौथ्या दिवशी तो 10% पेक्षा कमी
देशव्यापी लसीकरण मोहिमेअंतर्गत आतापर्यंत लसीच्या 20.57 कोटींपेक्षा अधिक मात्रा देण्यात आल्या
चाचण्यांचे प्रमाण सातत्याने वाढते असून गेल्या 24 तासात 20.7 लाख चाचण्या करण्यात आल्या